เลขที่ CN S0001/67

วันที่ 28 ตุลาคม 2567

**เรื่อง** ขอเงินประกันคืน

**เรียน** ผู้จัดการนิติบุคคลอาคารชุด ลุมพินี เซ็นเตอร์ ดี

สิ่งที่ส่งมาด้วย 1.บันทึกข้อตกลงใช้พื้นที่ส่วนกลางเพื่อติดตั้งระบบเคเบิลทีวี

สัญญาเลขที่ LC-HP-D:R/CHAROENCABLE /001/65-66 ฉบับลงวันที่ 1 ตุลาคม 2565

ตามที่ บริษัท เจริญเคเบิลทีวี เน็ตเวอร์ค จำกัด (ผู้ขอใช้พื้นที่) ได้ทำบันทึกข้อตกลงใช้พื้นที่ส่วนกลางเพื่อติดตั้งระบบเคเบิลทีวี กับนิติบุคคลอาคารชุด ลุมพินี เซ็นเตอร์ ดี (นิติบุคคล) โดยบริษัท แอลพี พี พรอพเพอร์ตี้ มาเนจเมนท์ จำกัด เป็นผู้จัดการนิติบุคคลอาคารชุด ตามสัญญาเลขที่ LC-HP-D:R/CHAROENCABLE/001/65-66 ฉบับลงวันที่ 1 ตุลาคม 2565 โดยเริ่มตั้งแต่วันที่ 1 พฤศจิกายน 2565 ถึงวันที่ 31 ตุลาคม 2566 และผู้ขอใช้พื้นที่ ได้วางเงินประกันการใช้พื้นที่ ให้แก่นิติบุคคล ยึดไว้ในวันทำบันทึกข้อตกลงฉบับนี้ เป็นเงินจำนวน 2,000 บาท (สองพันบาทถ้วน) เพื่อประกันความเสียหายหรือชดใช้ค่าเสียหายใดๆ ให้แก่นิติบุคคล ตามบันทึกข้อตกลง ฉบับลงวันที่ 1 ตุลาคม 2565 ไว้เป็นหลักฐานแล้วนั้น

ขณะนี้การใช้พื้นที่ดังกล่าวได้สิ้นสุดระยะเวลาและพ้นจากภาระและ/หรือข้อผูกพันในบันทึกข้อตกลงดังกล่าวแล้ว ทางผู้ขอใช้พื้นที่จึงขอรับเงินค่าประกันคืนจากนิติบุคคล ภายใน 15 วัน นับจากวันที่ได้รับหนังสือฉบับนี้ โดยขอให้นิติบุคคลชำระเงินประกันคืนผ่านทางบัญชีธนาคารไทยธนชาต จำกัด (มหาชน) ชื่อบัญชี บจก.เจริญเคเบิลทีวี เน็ตเวอร์ค เลขที่บัญชี 0512373713 พร้อมแนบใบเสร็จการโอนหรือชำระเงินประกอบหลักฐานการคืนเงินประกันตามบันทึกข้อตกลงให้ผู้ขอใช้พื้นที่ด้วย

จึงเรียนมาเพื่อโปรดพิจารณา

ขอแสดงความนับถือ

นางสาววันวิสาข์ ประทุมเมือง

ผู้รับมอบอำนาจ

บริษัท เจริญเคเบิลทีวี เน็ตเวอร์ค จำกัด